**༡ བོད་ཡིག་ཡིག་གཟུགས་ཀྱི་འཕེལ་འགྱུར་སྐོར་གླེང་བ།**

**སློབ་ཁྲིད་ཀྱི་དམིགས་ཡུལ།**

1.སློབ་ཚན་དེ་ཁྲིད་པ་བརྒྱུད་བོད་ཀྱི་ཡིག་གཟུགས་ལ་འཕེལ་རྒྱས་དང་འགྱུར་ལྡོག་ཇི་ལྟར་བྱུང་ཚུལ་ཤེས་རྟོགས་བྱ་རྒྱུ་དེ་ཡིན།

**2.སློབ་ཁྲིད་ཀྱི་དཀའ་གནད་དང་གཙོ་གནད།**

གཙོ་གནད་ནི། བོད་ཀྱི་ཡི་གེ་སུས་གསར་གཏོད་མཛད་པ་དང་། ཡིག་གཟུགས་ཚད་ལྡན་ངེས་སྲོལ་ཅན་དུ་ཇི་ལྟར་འགྱུར་བའི་སྐོར་ཤེས་རྟོགས་ཐུབ་པ་བྱ་རྒྱུ་ཡིན།

དཀའ་གནད་ནི། བོད་ཡིག་གསར་བཅོས་བྱེད་པའི་ལོ་རྒྱུས་ཀྱི་རྒྱབ་ལྗོངས་དང་དུས་རབས་རིམ་བྱུང་ནང་འཕེལ་རྒྱས་ཇི་ལྟར་བྱུང་ཚུལ་ཤེས་རྟོགས་བྱ་རྒྱུ་དེ་ཡིན།

**སློབ་ཁྲིད་ཀྱི་བརྒྱུད་རིམ།**

དང་པོ། གླེང་སློང་བ།

ད་ལྟ་སྤྱོད་བཞིན་པའི་བོད་ཡིག་དེ་མ་བྱུང་གོང་གི་ལོ་ཆིག་སྟོང་སུམ་བརྒྱའི་སྔོན་རོལ་ལ་སྟག་གཟིག་སྤུངས་ཡིག་ཟེར་བའི་ཡི་གེ་ཞིག་མངའ་རིས་ཞང་ཞུང་གི་ཡུལ་དུ་བྱུང་ཞིང་། དེའི་ཡིག་གཟུགས་རིམ་གྱིས་དབུ་ཅན་གྱི་ཡི་གེར་གྱུར་ཞིང་། དབུ་ཅན་གྱི་ཡི་གེ་མགྱོགས་པོར་བྲིས་པས་དབུ་མེད་ཀྱི་ཡིག་གཟུགས་བྱུང་བ་ཡིན་ཟེར་སྲོལ་ཡོད། འོ་ན་ང་ཚོས་སྤྱོད་བཞིན་པའི་ཡི་གེ་དེ་དུས་གང་ཙམ་ལ་ལོ་རྒྱུས་ཀྱི་ཆ་རྐྱེན་གང་འདྲ་ཞིག་གི་འོག་ཏུ་མི་སུ་ཞིག་གིས་གསར་གཏོད་བྱས་པ་རེད་དམ་ཞེ་ན། གཤམ་དུ་ང་ཚོས་བོད་ཡིག་ཡིག་གཟུགས་ཀྱི་འཕེལ་འགྱུར་སྐོར་གླེང་བ་ཞེས་པའི་སློབ་ཚན་འདི་བཀླགས་རྗེས་མཁྱེན་ངེས་རེད།

གཉིས་པ། སློབ་ཚན་དངོས་ལ་འཇུག་པ།

1.ཁ་བྱང་ལ་འགྲེལ་པ་རག་ཙམ་བྱ་རྒྱུ།

དེ་ཡང་བོད་ཀྱི་ཡིག་གཟུགས་ཞེས་པ་འབྲེལ་སྒྲའི་ནང་གསེས་གང་ཡིན།

ཡི་གེ་དང་ཡིག་གཟུགས་ཀྱི་གོ་དོན་གང་ཡིན།

ཡི་གེ---མིང་ཚིག་གཉིས་ཀྱི་རྩོམ་གཞིར་གྱུར་བའི་སྐད་ཀྱི་གདངས།

ཡིག་གཟུགས---ཐོན་མིས་སྒྲའི་མཚན་མ་དེ་བདེ་བླག་ཏུ་རྟོགས་པའི་ཕྱིར་ཡི་གེ་སོ་སོ་ལ་རི་མོའི་དོད་ཅིག་འཁོད་པར་བྱ་ཞེས་གསུངས་སོ།།

**རང་གྲུབ་དུམ་མཚམས་དང་པོ་མཉམ་དུ་འདོན་རྒྱུ།**

༡༽སྦྱང་གཞི་ལྷན་ཐབས་ཀྱི་དྲི་བ་དང་པོའི་དང་པོ་སྟོང་འཇུག་བྱ་དགོས།

༢༽བསམ་གཞིགས་ལན་འདེབས་བྱ་རྒྱུ།

1.དུམ་བུ་དང་པོའི་ནང་གཙོ་བོ་གང་ཞིག་བརྗོད་འདུག་གམ།

 དུམ་བུ་དེའི་ནང་བོད་ཀྱི་ས་ཁམས་ཀྱི་ཆགས་ཚུལ་མདོ་ཙམ་ངོ་སྤྲོད་བྱས་འདུག

2.སློབ་ཚན་ནང་དུ་བོད་ལ་སྐད་གྲགས་ཡོད་པའི་རི་ཆེན་དང་མཚོ་ཆེན་གང་དང་གང་ཡོད་དམ།

**རང་གྲུབ་དུམ་མཚམས་གཉིས་པ་མཉམ་དུ་འདོན་རྒྱུ།**

༡༽སྦྱང་གཞི་ལྷན་ཐབས་ཀྱི་དྲི་བ་དང་པོའི་གཉིས་པ་དང་གསུམ་པ་སྟོང་འཇུག་བྱ་དགོས།

༢༽དུམ་བུ་འདིར་གཙོ་བོ་གང་བརྗོད་འདུག

དཔྱད་ལན། ཐོན་མིས་བོད་ཡིག་གསར་བཅོས་གནང་བའི་སྔ་རྗེས་ཀྱི་ལོ་རྒྱུས་མདོར་བསྡུས་ཤིག་ངོ་སྤྲོད་བྱས་ཡོད་པ་དང་། ཐོན་མིས་བོད་ཡིག་གསར་བཅོས་མཐར་ཕྱིན་པ་གནང་རྗེས་ལོ་པཎ་རིམ་བྱོན་གྱིས་གོང་སྤེལ་བཏང་བའི་སྐོར་བརྗོད་ཡོད།

༣༽གཤམ་གྱི་དྲི་བར་ལན་འདེབས་བྱ་དགོས།

1. སློབ་དཔོན་ཐོན་མིས་ཇི་ལྟར་བྱས་ཏེ་བོད་ཀྱི་ཡི་གེ་གསར་བཅོས་བྱས་པ་ཡིན་ནམ།

2.ཐོན་མིས་བོད་ཡིག་གསར་བཅོས་བྱེད་པའི་དགོས་པ་གང་ཡིན་ནམ།

**རང་གྲུབ་དུམ་མཚམས་གསུམ་པ་ཀློག་འདོན་བྱ་རྒྱུ།**

༡༽དུམ་བུ་དེའི་ནང་གཙོ་བོ་གང་ཞིག་བརྗོད་འདུག་གམ།

དཔྱད་ལན། ཐོན་མི་སམ་བྷོ་ཊ་ནས་བཟུང་བོད་ཀྱི་བཙན་པོའི་དུས་ཀྱི་ཡིག་མཁན་མཁས་པ་ཚོའི་ཡིག་གཟུགས་མི་འདྲ་བ་ཁག་ངོ་སྤྲོད་གནང་འདུག

༢༽གཤམ་གྱི་དྲི་བར་ལན་འདེབས་དགོས།

1.ཡིག་མཁན་སོ་སོའི་མིང་འབྲི་དགོས།

2. དབུ་ཅན་ཚད་ལྡན་དུ་ཅན་དུ་བཟོ་མཁན་སུ་ཡིན་ནམ།

**རང་གྲུབ་དུམ་མཚམས་བཞི་པ་དང་ལྔ་པ་སློབ་མ་ཟུར་བཏོན་གྱིས་ཀློག་འདོན་བྱེད་དུ་**འཇུག་རྒྱུ།

གཤམ་གྱི་གནད་དོན་ལ་བགྲོ་གླེང་བྱ་དགོས།

1.བོད་ཡིག་དབུ་མེད་ཡིག་གཟུགས་ལ་ལུགས་གཉིས་ཡོད་པ་གང་དང་གང་ཡིན།

2.ད་ལྟ་ང་ཚོིས་སྤྱོིད་བཞིན་པའི་དབུ་མེད་ཀྱི་འབྲི་རྒྱུན་དེ་ལུགས་གང་གི་ཁོངས་སུ་གཏོགས་སམ།

3. དབུ་མེད་ཚད་ལྡན་དུ་གཏོང་མཁན་སུ་ཡིན་ནམ།

4.དབུ་མེད་ཀྱི་བྱེ་བྲག་གི་ཡིག་གཟུགས་གཙོ་ཆེ་བ་གང་དང་གང་ཡོད་དམ།

གསུམ་པ། སློབ་ཚན་ཧྲིལ་པོའི་སྡོམ་ཆུང་།

སློབ་ཚན་འདིར་ང་ཚོས་སློབ་དཔོན་ཐོན་མིས་བོད་ཡིག་གསར་བཅོས་ཇི་ལྟར་གནང་ཚུལ་དང་། དེ་རྗེས་ལོ་པཎ་རིམ་བྱོན་གྱིས་བོད་ཡིག་ཡིག་གཟུགས་འཕེལ་རྒྱས་ཇི་ལྟར་བཏང་ཚུལ་སོགས་ལ་རྒྱུས་ལོན་བྱུང་ཡོད། དེས་ན་སློབ་ཕྲུག་ཚོས་སྔོན་བྱོན་ལོ་པཎ་རྣམས་ཀྱི་བཀའ་དྲིན་སྙིང་བཅངས་ཐོག་རང་མི་རིགས་ཀྱི་བླ་སྲོག་ལྟ་བུའི་སྐད་ཡིག་ཟུང་མི་ཉམས་རྒྱུད་འཛིན་དང་བོད་ཀྱི་ཐུན་མོང་མ་ཡིན་པའི་ཡིག་གཟུགས་ལ་སྦྱངས་པ་མཐར་ཕྱིན་བྱ་དགོས།

བཞི་པ། སྦྱོང་ཚན་བཀོད་སྒྲིག་

1 སྦྱང་གཞི་གཉིས་པ་དང་གསུམ་པ་བཞི་པ་བཅས་སྦྱང་དེབ་ཐོག་འབྲི་དགོས་

2 སློབ་མ་རང་ངོས་ནས་དུས་རྒྱུན་་གཟུགས་ལ་དོ་སྣང་དང་ཐོང་ཆེན་བྱེད་དགོས་

༢ བོད་ཀྱི་པར་སྐྲུན།

**སློབ་ཁྲིད་ཀྱི་དམིགས་ཡུལ།**

སློབ་ཚན་དེ་ཁྲིད་པ་བརྒྱུད་བོད་ཀྱི་པར་སྐྲུན་གཞག་དེ་དུས་ནམ་ཞིག་ལ་མི་སྣ་གང་ཞིག་གིས་དར་སྤེལ་མཛད་པ་དང་པར་སྐྲུན་བྱ་གཞག་གོང་དུ་འཕེལ་བ་དེས་བོད་ཀྱི་ཤེས་རིག་དར་འཕེལ་གཏོང་བར་ནུས་པ་ཅི་ཞིག་ཐོན་ཡོད་པ་རྒྱུས་ལོན་དང་ཤེས་རྟོགས་བྱ་རྒྱུ་དེ་ཡིན།

**སློབ་ཁྲིད་ཀྱི་དཀའ་གནད་དང་གཙོ་གནད།**

བོད་ཀྱི་པར་སྐྲུན་བྱ་གཞག་དར་བ་ནས་གོང་དུ་འཕེལ་བའི་ལོ་རྒྱུས་རགས་ཙམ་ཤེས་རྟོགས་བྱ་རྒྱུ་དེ་གཙོ་གནད་ཡིན།

པར་སྐྲུན་དར་སྤེལ་བཏང་བ་དེས་བོད་ཀྱི་ཤེས་རིག་གོང་དུ་འཕེལ་བ་ནུས་པ་གང་ཞིག་ཐོན་མིན་ཤེས་རྟོགས་བྱ་རྒྱུ་དེ་དཀའ་གནད་ཡིན།

**སློབ་ཁྲིད་ཀྱི་བརྒྱུད་རིམ།**

དང་པོ།རྩོམ་པ་པོ་ངོ་སྤྲོད་མདོར་བསྡུས།

 རྩོམ་པ་པོ་ནི་དུང་དཀར་བློ་བཟང་འཕྲིན་ལས་མཆོག་ཡིན་༡༩༢༧ལོར་བོད་ལྗོངས་ཀོང་པོ་ཉིང་ཁྲི་རྫོང་ཁོངས་ཇོ་མོ་གྲོང་དུ་སྐུ་འཁྲུངས་ཁོང་གི་བརྩམས་ཆོས་ལ་《བོད་ཀྱི་ཆོས་སྲིད་ཟུང་འབྲེལ་སྐོར་བཤད་པ་　》《ཚིག་རྒྱན་རིག་པའི་སྒོ་འབྱེད་》《དུང་དཀར་ཚིག་མཛོད་ཆེན་མོ་》སོགས་ཡོད།

གཉིས་པ། 　　ཐ་སྙད་འགྲེལ་པ།

སློབ་ཚན་གྱི་ཞབས་མཆན་དུ་འཁོད་པའི་ཐ་སྙད་ཀྱི་འགྲེལ་པ་སློབ་མ་སོ་སོས་ལྟ་ཀློག་བློ་ངེས་བྱ་དགོས།

གསུམ་པ། སློབ་གཞི་དངོས་ལ་འཇུག་པ།

༡.དགེ་རྒན་རང་ངོས་ནས་སློབ་ཚན་དེ་འགོ་ནས་མཇུག་བར་དུ་ཐེངས་གཅིག་བཀླགས་ཏེ་སློབ་མ་ཚོར་གོ་དཀའི་ཐ་སྙད་གང་ཡིན་འདྲི་དགོས།

༢.དུམ་ཆུང་དང་པོ་དང་གཉིས་པ་དེ་མཉམ་དུ་འདོན་དགོས།

བསམ་གཞིགས་ལན་འདེབས་བྱ་རྒྱུ།

1.སྦྱང་གཞི་ལྷན་ཐབས་ཀྱི་དྲི་བ་༡-༢སྟོང་འཇུག་བྱ་དགོས།

2.དུམ་བུ་དེའི་ནང་གཙོ་བོ་གང་བརྗོད་འདུག

དཔྱད་ལན། དེའི་ནང་ཡོན་རྒྱལ་རབས་ཀྱི་རྒྱལ་པོ་ཡུང་ལོའི་སྔོན་དུ་བོད་ལ་པར་སྐྲུན་གྱི་ལས་རིགས་དར་མེད་པ་དང་གོང་མ་ཡུང་ལོས་ནན་ཅིང་དུ་བོད་ཡིག་གི་ཟངས་པར་དེ་ཐོག་མར་དཔར་བརྐོ་བྱས་པ་བྲིས་འདུག

དུམ་ཆུང་གསུམ་པ་དེ་སློབ་མ་ཟུར་བཏོན་གྱིས་ཀློག་འདོན་བྱེད་དུ་འཇུག་དགོས།

༣.དགེ་རྒན་གྱི་བསམ་གཞིག་འདྲི་བ་བཏོན་ཏེ་སློབ་མས་འདྲི་ལན་འདེབས་རྒྱུ།

1.གོང་མ་ཡུང་ལོའི་སྔོན་ལ་བོད་ལ་པར་བརྐོའི་ལས་རིགས་མེད་པ་རེད་དམ།

2.བོད་ཀྱི་ཤིང་པར་ཐོག་མ་དེ་མི་སུ་ཞིག་བརྐོས་པ་ཡིན་ནམ།

3.དགའ་ལྡན་པར་རྙིང་ཞེས་པ་དེ་གང་ལ་ངོས་འཛིན་དགོས་སམ། དེ་ལས་དཔར་བའི་དཔེ་ཆར་ཁྱད་ཆོས་ཅི་ཞིག་ལྡན་ཡོད།

དུམ་ཆུང་བཞི་པ་སློབ་མ་ཟུར་བཏོན་གྱིས་ཀློག་ཏུ་འཇུག་རྒྱུ།

 བསམ་གཞིགས་ལན་འདེབས་བྱ་རྒྱུ།

1.བོད་ཡིག་པར་སྐྲུན་ལག་རྩལ་དར་བ་དེས་བོད་ཀྱི་རིག་གནས་འཕེལ་རྒྱས་འགྲོ་བར་སྐུལ་འདེད་ཀྱི་ནུས་པ་གང་ཞིག་ཐོན་ཡོད།

2.བོད་ཀྱི་པར་ཁང་ཆེན་པོ་བཞི་དེ་གང་དང་གང་ཡིན་ནམ།

གསུམ་པ།　　སློབ་ཚན་ཧྲིལ་པོའི་མཇུག་སྡོམ།

ང་ཚོས་སྔོན་བྱོན་མེས་པོ་རྣམས་ཀྱིས་མཛད་རྗེས་སེམས་ལ་བརྟན་པོར་ངེས་ཏེ་རང་མི་རིགས་ཀྱི་རིག་གནས་བྱ་གཞག་བརྒྱུད་འཛིན་དང་གོང་འཕེལ་གཏོང་རྒྱུའི་བསམ་བློ་འཛུགས་དགོས།

བཞི་པ།　　སྦྱོང་ཚན་བཀོད་སྒྲིག

སྦྱོང་གཞི་དང་པོ་དང་གཉིས་པ་སློབ་མ་རང་ཉིད་ཀྱིས་སྦྱང་དེབ་ཐོག་ཏུ་ལེགས་གྲུབ་བྱེད་དགོས།

འབོད་སྒྲ་བཤད་པ།

**སློབ་ཁྲིད་ཀྱི་དམིགས་ཡུལ།**

སློབ་ཚན་འདི་སློབ་ཁྲིད་བྱས་པ་བརྒྱུད་སློབ་མ་ཚོས་སྔར་ལས་ལྷག་པའི་སྒོ་ནས་འབོད་སྒྲའི་སྦྱོར་ཚུལ་དང་གོ་དོན། འབོད་པ་གསལ་བྱེད་ཀྱི་སྒྲ་ཅི་ཡོད་སོགས་ལ་རྒྱུས་ལོན་ཡོང་བ་བྱ་དགོས།

**སློབ་ཁྲིད་ཀྱི་དཀའ་གནད་དང་གཙོ་གནད།**

སློབ་ཕྲུག་ཚོས་བོད་ཀྱི་བརྡ་སྤྲོད་ལས་འབོད་པ་གསལ་བྱེད་པའི་སྒྲ་གང་དང་གང་ཡོད་པ་དང་དེ་དག་སོ་སོའི་འཇུག་ཚུལ་གྱི་ཁྱད་པར་ཤེས་པ་བྱ་རྒྱུ་དེ་གཙོ་གནད་དང་དཀའ་གནད་ཡིན།

**སློབ་ཁྲིད་ཀྱི་བརྒྱུད་རིམ།**

**དང་པོ། གཤམ་གྱི་དྲི་བར་ལན་འདེབས་དགོས།**

1.འབོད་སྒྲ་ཞེས་པ་དེ་གང་ལ་ཟེར་རམ།

2.ལེགས་བཤད་ལྗོན་དབང་གི་རྩ་བའི་ནང་འབོད་སྒྲ་དངོས་བསྟན་གང་དང་གང་ཡོད།

3.རྣམ་ཀུན་རང་རེས་མི་འབོད་སྐབས་ཀྱེ་དང་ཀྭ་ཡེ་ཞེས་སོགས་སྦྱོར་བ་རེད་དམ།

**གཉིས་པ། སློབ་གཞི་དངོས་ལ་འཇུག་པ།**

ལེགས་བཤད་ལྗོན་དབང་ལས།ཀྱེ་དང་ཀ་ཡེ་འབོད་སྒྲ་སྟེ།།ཕལ་ཆེར་མིང་གི་ཐོག་མར་སྦྱོར།།

༡　འབོད་སྒྲའི་གོ་དོན་བཤད་པ།

གཞན་གྱི་མིང་ནས་འབོད་པའི་ཚེ་མིང་དང་འབྲེལ་བའི་འབོད་པ་གསལ་བར་བྱེད་ཆེད་དུ་ཀྭ་ཡེ་དང་ཝ་ཡེ་སོགས་པའི་སྒྲ་སྦྱར་བ་ལ་འབོད་སྒྲ་ཞེས་བརྗོད།

༢　　འབོད་སྒྲའི་སྦྱོར་ཡུལ་གྱི་ཁྱད་པར་བཤད་པ།

1མིང་གི་ཐོགམར་སྦྱོར་བ་དཔེར་ན་ཀྭ་ཡེ་གསོན་དང་གྲོགས་པོ་ལགས།

2 མིང་གི་བར་དུ་འཇུག་པ་དཔེར་ན་གསོན་དང་ཀྭ་ཡེ་གྲོགས་པོ་ལགས།

3 མིང་གི་མཐའ་མར་འཇུག་པ་ དཔེར་ན་གསོན་དང་གྲོགས་པོ་ཀྭ་ཡེ་ ལྟ་བུ།

༣བསམ་གཞིག་གི་འདྲི་གཞི་ལ་ལན་འདེབས་བྱ་རྒྱུ་

༡ འབོད་པ་གསལ་བྱེད་ཀྱི་སྒྲ་ཡིན་ན་རྗེས་འཇུག་ལ་བལྟོས་དགོས་སམ།

༢ ཕལ་ཆེར་མིང་གི་ཐོག་མར་སྦྱོར་ཞེས་པའི་ཕལ་ཆེར་གྱི་དོན་གང་ཡིན་ནམ།

༣ དུས་རྒྱུན་འཚོ་བའི་ནང་འབོད་པ་གསལ་བྱེད་ཀྱི་སྒྲ་གང་ཡོད་པ་བསམ་གཞིག་བྱེད་དགོས།

**གསུམ་པ། སྦྱང་ཚན་བཀོད་སྒྲིག**

སྦྱང་གཞི་གསུམ་པ་དང་བཞི་པ་སློབ་མ་རང་ཉིད་ཀྱི་སྦྱང་དེབ་ཐོག་ཏུ་ལེགས་སྒྲུབ་བྱ་དགོས།

༤ དགེ་ལྡན་ལེགས་བཤད།

**སློབ་ཁྲིད་ཀྱི་དམིགས་ཡུལ།**

སློབ་ཚན་འདིར་མཁས་བླུན་གྱི་དབྱེ་བ་དང་།སྐྱོན་ཡོན།ཁྱད་པར་བཅས་བརྗོད་ ནས་མཁས་པ་ནི་ཡོན་ཏན་ཀུན་དང་ལྡ་པས་དེར་བརྟེན་ན་རང་ལུས་ལ་ཡོན་ཏན་སྦྱོར་བ་དང་།བླུན་པོ་ནི་སྐྱོན་གྱི་རང་བཞིན་ཅན་ཡིན་པས་དེར་འགྲོགས་ན་ཡོན་ཏན་འགྲིབ་ཅིང་སྐྱོན་ངང་གིས་འགོ་བའི་གནས་ལུགས་བསྟན་ཡོད།

**སློབ་ཁྲིད་ཀྱི་དཀའ་གནད་དང་གཙོ་གནད།**

ལེགས་བཤད་དེ་ནང་བསྟན་པའི་བླང་དོར་གྱི་གནད་རྣམས་ཇི་ལྟར་ཡིན་པ་རྟོགས་པ་བྱ་རྒྱུ་དེ་གཙོ་གནད་དང་། རྩོམ་སྟངས་ལ་ཉམས་ཞིབ་དང་མཁས་བླུན་གྱི་དབྱེ་བ་ཤེས་པ་དང་དུས་རྒྱུན་འཚོ་བའི་ཁྲོད་མཁས་པ་ལ་བསྟེན་ནས་རང་རྒྱུད་ལ་ཤེས་བྱ་སྦྱོར་བ་བྱེད་ཤེས་པ་ནི་དཀའ་གནད་དོ།།

**སློབ་ཁྲིད་ཀྱི་བརྒྱུད་རིམ།**

**དང་པོ། མཚན་བྱང་འགྲེལ་བཤད།**

བོད་ཀྱི་ལེགས་བཤད་ཆེ་བ་བཞི་ཡི་ཡ་གྱལ་ཞིག ༼ས་སྐྱ་ལེགས་བཤད།རྒྱལ་པོ་ལུགས་ཀྱི་བསྟན་བཅོས།ཆུ་ཤིང་བསྟན་བཅོས་༽

**གཉིས་པ། རྩོམ་པ་པོ་ངོ་སྤྲོད།**

པན་ཆེན་བསོད་ནམས་གྲགས་པ་（༡༤༧༨ --༡༥༥༤）ལོར་ལྷོ་ཁ་རྩེད་ཐང་དུ་སྐུ་འཁྲུངས། ཁོང་ལ་གསུངས་རྩོམ་པོད་དྲུག་ཙམ་ཡོད་ཅིང་དེའི་ཁྲོད་《རྒྱུད་སྡེ་སྤྱིའི་རྣམ་བཤད་》《བཀའ་གདམས་གསར་རྙིང་གི་ཆོས་འབྱུང་ཡིད་ཀྱི་མཛེས་རྒྱན་》《དེབ་ཐེར་དམར་པོ་གསར་མ་》སོགས་ཡོད།

**གསུམ་པ། སློབ་ཚན་གི་ཞབས་མཆན་ལྟ་ཀློག་བློ་ངེས་བྱེད་པ།**

**བཞི་པ། སློབ་ཚན་དངོས་ལ་འཇུག་པ།**

1.ཁ་གསབ་མིང་འགྲེལ།

བཏུད་སྒུར་བའམ་གུས་པའི་དོན།

ཡིད་མི་རྟོན་ཡིད་མི་ཆེས་པའི་དོན།

ཟུག་ཁྱི་སྐད་རྒྱབ་པའི་དོན།

འདའ་དུས་ཡོལ་བའི་དོན།

2.རྩོམ་སྟངས་ཀྱི་ཁྱད་ཆོས།

ཀ ཤོ་ལོ་ཀ་ཧྲིལ་པོ་གཤིབ་བསྡུར་གྱི་མཚོན་ཐབས་བེད་སྤྱད་ཡོད།

ཁ། སྔ་མར་དོན་དང་ཕྱི་མར་དཔེ་འགོད་པའི་ཟླ་བོ་དངོས་པོའི་དཔེའི་འབྲི་ཐབས་བཀོལ་ཡོད།

ག ཤོ་ལོ་ཀ་སོ་སོའི་ཚིག་རྐང་བཞི་པའི་ཡིག་འབྲུ་མཇུག་མར་བྱེད་ལ་ལྟོས་དང་ཚུལ་ལ་ལྟོས་སོགས་སྐུལ་ཚིག་སྤྱད་ཡོད།

3.ཤོ་ལོ་ཀ་ཁག་གི་བསྟན་དོན།

༡.ཤོ་ལོ་ཀ་དང་པོར་ཡོན་ཏན་དང་ལྡན་པའི་མི་ནི་ས་ཕྱོགས་གང་དུ་ཡང་མཁོ་ཞིང་གཞན་གྱི་བཀུར་བས་ང་ཚོས་ཀྱང་ཡོན་ཏན་དང་ལྡན་པའི་མི་ཞིག་བྱེད་དགོས་པ་བསྟན།

༢.ཤོ་ལོ་ཀ་གཉིས་པར་མི་ཞིག་ཡིན་ཕྱིན་གཡོ་སྒྱུའི་སྦྱོར་བ་ལ་གཏན་ནས་འཇུག་མི་རུང་གལ་ཏེ་འཇུག་ཚེ་ཕྱིས་སུ་གཞན་གྱི་རང་ལ་ཡིད་མི་ཆེས་པའི་གནས་ལུགས་བསྟན།

༣.ཤོ་ལོ་ཀ་གསུམ་པར་དོན་ཅི་ཞིག་བསྒྲུབ་ཀྱང་མི་མང་པོ་འདུས་ནས་གྲོས་བསྡུར་ བྱས་ན་སྟབས་བདེ་བའི་གནས་ལུགས་བསྟན།

༤.ཤོ་ལོ་ཀ་བཞི་པར་སྐྱེ་བོ་བླུན་ཞིང་སྡར་མའི་རིགས་ལ་དོན་གལ་པོ་ཆེ་བཅོལ་མི་

རིགས་པའི་གནས་ལུགས་བསྟན།

༥.ཤོ་ལོ་ཀ་ལྔ་པར་སྐྱེ་བོ་བླུན་པོས་བྱ་བ་གང་གྲུབ་ཀྱང་ལེགས་གྲུབ་མི་ཡོང་ལ་ཇུས་ ཉེས་ངན་པ་བཟོ་བའི་གནས་ལུགས་བསྟན།

༦.ཤོ་ལོ་ཀ་དྲུག་པར་མཁས་པ་ཅི་ཙམ་མང་ན་དེ་ལྟར་ལེགས་ཚོགས་སུ་གྱུར་པས་ན་ང་ཚོས་རིག་པའི་གནས་ལ་ལེགས་པ་སྦྱང་ནས་མཁས་པའི་གྲལ་དུ་ཚུད་པ་བྱེད་དགོས་ པའི་གནས་ལུགས་བསྟན།

༧.ཤོ་ལོ་ཀ་བདུན་པར་རྟོགས་དཔྱོད་མི་གཏོང་བར་བྱ་བར་འཇུག་པ་ནི་བླུན་ཞིང་རང་ཉིད་བརླག་པའི་རྒྱུ་ཡིན་པའི་གནས་ལུགས་བསྟན།

༨.ཤོ་ལོ་ཀ་བརྒྱད་པར་བྱ་བ་སྒྲུབ་པ་དང་མི་དང་འབྲེལ་འདྲིས་བྱེད་དུས་མིག་རྒྱང་རིང་ཙམ་དང་ཐབས་འཇམ་པོ་དགོས་པའི་གནས་ལུགས་བསྟན།

༩.ཤོ་ལོ་ཀ་དགུ་པར་ཡོན་ཏན་ལྡན་པའི་མིས་ཡོན་ཏན་ཡོད་མདོགས་མ་བྱས་ཀྱང་སྐྱེ་བོ་མང་པོ་རང་བཞིན་གྱི་འཁོར་བའི་གནས་ལུགས་བསྟན།

༡༠.ཤོ་ལོ་ཀ་བཅུ་པར་བླུན་པོས་རང་ཉིད་ལ་གུས་བཀུར་བྱེད་མཁན་ལ་ལྷག་པར་སྡང་བར་བྱེད་པས་དུས་རྒྱུན་འཚོ་བའི་ཁྲོད་གནས་ཚུལ་དེ་རིགས་འཕྲད་སྐབས་ཐབས་ཀྱི་ཐག་གཅོད་བྱེད་དགོས་པའི་གནས་ལུགས་བསྟན།

ལྔ་པ། སྦྱང་གཞི་བཀོད་སྒྲིག

༡.ལེགས་བཤད་ཆ་ཚང་བློ་འཛིན་བྱ་དགོས།

༢.སྦྱང་གཞི་གཉིས་པའི་༡.༢.༣བཅས་ལ་ལན་འདེབས་དགོས།

༣.སྦྱང་གཞི་གསུམ་པའི་༣.༤ལ་ལན་འདེབས་དགོས།